kardosdrur/scandi-wiki huggingface dataset:
Moisej Vajnberg

Moisej Vajnberg eller Mieczysław Wajnberg (  ,  ; 8. december 1919 i Warszawa – 26. februar 1996 i Moskva, Rusland) var en polsk, sovjetisk og russisk komponist af jødisk afstamning.

Vajnberg hører til blandt Ruslands store komponister i tiden ved siden af Sergej Prokofjev og Dmitrij Sjostakovitj. 
Han har komponeret en mængde musik, blandt andet 22 symfonier, 4 kammersymfonier, 2 sinfoniettas, orkesterværker og 17 strygekvartetter, 7 operaer,  etc.

Han studerede på Warszawa Musikkonservatorium, inden han ved krigens udbrud flygtede til Rusland, hvor han slog sig ned i byen Minsk. Flyttede så til Moskva hvor han mødte Sjostakovitj, som fik stor betydning for ham både som ven og musiker. 

Vajnberg komponerede i neoklassisk stil, og var inspireret af Bela Bartok, Gustav Mahler, Sergej Prokofjev og Nikolaj Mjaskovskij.

Udvalgte værker 

 Symfoni nr. 1 (1942) - for orkester
 Symfoni nr. 2 (1946) - for strygeorkester 
 Symfoni nr. 3 (1949-1950, rev. 1959) - for orkester
 Symfoni nr. 4 (1957, rev. 1961) - for orkester
 Symfoni nr. 5 (1962) - for orkester
 Symfoni nr. 6 (1962-1963) - for drengekor og orkester 
 Symfoni nr. 7 (1964) - for cembalo og strygerorkester  
 Symfoni nr. 8 "Polske blomster" (1964) - for sopran, alt, tenor, kor og orkester 
 Symfoni nr. 9 (1940-1967) - for fortæller, kor og orkester 
 Symfoni nr. 10 (1968) - for orkester
 Symfoni nr. 11 "Festlig symfoni" (1969) - for kor og orkester 
 Symfoni nr. 12 "Til minde om Dmitrij Sjostakovitj" (1975-1976) - for orkester
 Symfoni nr. 13 (1976) - for orkester
 Symfoni nr. 14 (1977) - for orkester
 Symfoni nr. 15 "Jeg tror på denne jord" (1977) - for sopran, baryton, kvindekor og orkester 
 Symfoni nr. 16 (1981) - for orkester
 Symfoni nr. 17 "Hukommelse" (1984) - for orkester
 Symfoni nr. 18 "Krig, intet ord er grusommere" (1986) - for kor og orkester 
 Symfoni nr. 19 "Den strålende maj" (1986) - for orkester
 Symfoni nr. 20 (1988) - for orkester
 Symfoni nr. 21 "Kaddish" (1992) - for orkester
 Symfoni nr. 22 (1994) (ufuldendt) (orkestreret af Kirill Umansky) - for orkester 
 Sinfonietta nr. 1 (1948) - for orkester
 Sinfonietta nr. 2 (1960) - for orkester
 Kammersymfoni nr. 1 (1987) - for orkester
 Kammersymfoni nr. 2 (1987) - for orkester
 Kammersymfoni nr. 3 (1991) - for orkester
 Kammersymfoni nr. 4 (1991) - for orkester
 Musik til 40 film (1956-1982)

Kilde 
  Om Moisej Vajnberg

Komponister fra Rusland
Komponister fra Polen
Klassiske komponister fra det 20. århundrede
Jøder fra Polen
Personer fra Warszawa
Saskaņas Centrs

Saskaņas Centrs (Harmonicentrum, forkortet SC) er en politisk alliance i Letland, som grundlagdes i 2005, og hvis medlemmer er partierne Sociāldemokrātiskā Partija "Saskaņa" (Det Socialdemokratiske Parti Harmoni) og Latvijas Sociālistiskā partija (Letlands Socialister) – Sociāldemokrātiskā Partija „Saskaņa” grundlagdes i 2010 efter sammenlægningen af Tautas Saskaņas partija (Folkets Harmoni), Sociāldemokrātiskā partija (Socialdemokraterne), Jaunais Centrs (Nyt Centrum) og senere Daugavpils pilsētas partija (Daugavpils Byparti). Journalist Nils Ušakovs har været formand siden efteråret 2005, hvor han efterfulgte den første formand Sergejs Dolgopolovs.

Ved det lettiske parlamentsvalg i 2006 fik partiet 14,42 procent (130.887 stemmer) og vandt 17 af de 100 pladser i Saeima, og blev den fjerdestørste gruppering i parlamentet og den næststørste i oppositionen. I januar 2009 tilsluttede Sociāldemokrātu savienība (Socialdemokratiske Union) sig alliancen.

Ved det lettiske parlamentsvalg i 2010 fik partiet 26,04 procent (251.397 stemmer) og vandt 29 af de 100 pladser i Saeima, og blev den næststørste gruppering i parlamentet og den største i oppositionen.

Eksterne henvisninger 
 Officiel hjemmeside  

Politiske partier i Letland
Etableret i 2005
Magelungen

Magelungen er en sø på grænsen mellom kommunene Stockholm og Huddinge i landskapet Södermanland, Sverige. Søen er en del af Tyresåns søsystem. Der er flere badepladser omkring søen, blandt andet Farsta strandbad og ved Ågesta golfklub. Magelungen har problemer med algevækst, som skyldes forurenet vand fra Trehörningeni Huddinge, som ligger opstrøms.

Fra Fagersjö til Farsta er der en strandpromenade, og siden 2007 en 3,5 km lang natursti som går rundt Farstanäset. Om  vinteren ryddes der en skøjtebane på isen ved Farsta gård når vejrforholdene tillader det.

Ågestabron, som blev åbnet for trafik i 1971, går over søen. Øst for broen ligger Magelungens robane. Banen er 2.000 meter lang, og blev åbnet i forbindelse med svensk nationalt juniormesterskab i 1969. Det følgende år blev Farstarodden afholdt første gang.

Floden og miljøet
Magelungens afvandingsområdet er på 1.907 hektar, og det meste af vandtilførslen kommer med Norrån, som får vand fra  Orlången, Trehörningen og Ågestasjön. Tre mindre vandløb løber ud i Magelungsdiket og Kräppladiket i nordvest, og Djupån i sydøst. Søens udløb går via Forsån til Drevviken. Et nyt flodleje for Forsån blev sprængt i 1860, og en sænkning af vandstanden blev gennemført 1872-78.

Den vestlige del af Magelungen er i færd med at gro til, hvilket delvis skyldes at vandtilførslen fra Magelungsdiket er blevet mindre, i forhold til det den var i 1930'erne, da udbygningen af forstadsbebyggelsen som førte til opfyldning af flodlejet ned til Snösätra, blev påbegyndt.

Frem til begyndelsen af 1970'erne blev dårlig renset spildevand udledt i Trehörningen. Forureningen løb ned  til Magelungen via Ågestasjön og Norrån, og fosforniveaut i Magelungen var meget højt. Siden den gang er værdierne sunket kraftigt, mængden af planktonalger er blevet betydelig mindre, og vandet er blevet klarere. Søens næringsstofindhold er imidlertid fortsat højt, og blågrønalger er almindelige om sommeren. Mod slutningen af sommeren kan oxygenmangel forekomme i bundvandet i den dybe, sydøstlige del af søen. Værdierne af metaller, PAH og PCB er lave til moderate i hele Magelungen.

Magelungen har et rigt plante- og dyreliv. Fiskebestanden er stor og artsrig. Der er udsat signalkrebs, sandart og karpe.

Broer over Magelungen
Over Magelungen går der to broer: Ågestabron for normal trafik og Farstanäsbron som kun er for gang- og cykeltrafikk.

Billeder

Eksterne kilder og henvisninger

Magelungen Huddinge naturguide
Miljötillstånd och åtgärdsarbete för Magelungen Stockholms Miljöbarometer
Magelungen Tyresåns vattenvårdsförbund
Miljötillstånd och åtgärdsarbete för Forsån Stockholms Miljöbarometer

Søer i Sverige
Tyresåns afvandingsområde
Södermanland
Too Low for Zero

Too Low for Zero er det syttende studiealbum af den britiske sanger Elton John, udgivet i 1983. For første gang siden Blue Moves i 1976 blev alle teksterne skrevet af Bernie Taupin. Albummet blev produceret af Chris Thomas og indspillet i Montserrat og Hollywood fra september 1982 til januar 1983.

Elton John har også genforenet med sine tidligere medlemmer Dee Murray, Nigel Olsson og Davey Johnstone, og også Ray Cooper, Kiki Dee og Skaila Kanga. For første gangen siden A Single Man spillede John synthesizer foruden piano.

I USA blev albummet certificeret guld i januar 1984 og platin i oktober 1995 af Recording Industry Association of America.

Sporliste 
Alle sange er skrevet af Elton John og Bernie Taupin medmindre andet er angivet.

Musikere 
 Elton John – keyboard, vokal
 Davey Johnstone – guitar, baggrundsvokal
 Dee Murray – basguitar, baggrundsvokal
 Nigel Olsson – trommer, baggrundsvokal
 Ray Cooper – percussion på "Cold as Christmas"
 Skaila Kanga – harpe på "Cold as Christmas"
 Kiki Dee – baggrundsvokal på "Cold as Christmas"
 Stevie Wonder – harmonika på "I Guess That's Why They Call It the Blues"

Hitlister

Referencer

Eksterne henvisninger 
 

Elton John-album
Album fra 1983
Frederikssundsvejstunnelen

Frederikssundsvejstunnelen er 367 m lang og leder trafikken gennem to tunnelrør. Tunnelens to tunnelrør fører henholdsvis udadgående trafik væk fra København (østrøret) og indadgående trafik mod København (vestrøret). De to tunnelrør er hver 12,7 m brede fra væg til væg. I hvert tunnelrør er der to kørespor, et nødspor og et smalt nødfortov på hver side af køresporene. Fodgængere og cyklister har ikke adgang til tunnelen.

Tunnelen løber under Frederikssundsvej, rute 211, ved Bellahøj i Københavns Kommune. Ved begge sider af tunnelen er der ramper, der fører henholdsvis Borups Allé og Hareskovvej op over tunnelen til lokalgaderne, Frederikssundsvej, Utterslevvej og Bellahøjvej. Der er 2 større vejkryds med vejene Mellemvangen og Hulgårdsvej henholdsvis nord og syd for tunnelen.

Tunnelen er klassificeret som motortrafikvej på rute 16, der er en af Københavns største indfaldsveje.

Tunnelarbejdet blev udbudt i offentlig licitation den 15. december 1967. Her blev byggetiden fastsat til halvandet år. Byggeriet blev indledt i foråret 1968, og tunnelen blev indviet 3. oktober 1969.

Noter 

Gader i København
Motortrafikveje i Danmark
Tunneler i Danmark
Nordvest
Vandpolo under Middelhavslegene 2001



Medaljevindere

Medaljer

Eksterne henvisninger 
 http://www.cijm.org.gr/images/stories/pdf/JM2001.pdf 

Middelhavslegene 2001
Bartold Cuno von Bülow

Bartold Cuno von Bülow (1702 – 28. januar 1771) var en dansk officer.

Han var en søn af hannoveransk oberst Bartold Dietrich von Bülow og Sibylla Hedevig von Bülow. Allerede 1728 blev han kaptajn ved det gamle sjællandske gevorbne regiment, og 1735 forsattes han til Garden til Fods, hvor han avancerede til major 1740. Senere stod han som oberstløjtnant ved oldenborgske bataljon fra 1750 til 1754, da han blev oberst og chef for slesvigske nationale regiment i Flensborg. Han blev generalmajor 1759 og førte hærens 7. brigade ved dens indrykning i Mecklenburg under Claude-Louis de Saint-Germain 1762. 10. august 1764 blev han gift med Elisabeth Vilhelmine Skinkel (død 5. juli 1771), datter af oberstløjtnant Skinkel og Henriette Marie f. von der Pfordten. Han blev udnævnt til Ridder af Dannebrog 1768, til generalløjtnant 1769 og døde 28. januar 1771.

Kilder 
 P.F. Rist, "Barold Cuno von Bülow", i: C.F. Bricka (red.), Dansk Biografisk Lexikon, København: Gyldendal 1887-1905.
 P. v. Bülow, Familienbuch der v. Bülow.

Generalløjtnanter fra Danmark
Riddere af Dannebrog (1671-1808)
Danskere i 1700-tallet
Bartold Cuno
Personer i Dansk Biografisk Leksikon
FK Vorskla Poltava

Futbolnij klub Vorskla Poltava () er en ukrainsk fodboldklub fra byen Poltava. Den spiller sine hjemmekampe på Butovsky Stadion, opkaldt efter en af initiativtagerne til de moderne Olympiske Lege.

Historie 
Klubben blev stiftet i 1955 som Kolhospnyk men skiftede i 1984 navnet til Vorskla, som er floden, der løber gennem byen.

Klubben startede i 1992 i den næstbedste række i Ukraine og avancerede til den bedste række efter sæsonen 1995-96.
Allerede i den første sæson blev det til en tredjeplads, hvilket stadigvæk er klubbens bedste placering i Ligaen.
I sæsonen 2008-09 vandt klubben den ukrainske pokalturnering med en 1-0 sejr over Sjakhtar Donetsk.

Titler 
 Ukrainske mestre (0):
 Ukrainske pokalmestre (1): 2008-09

Historiske slutplaceringer

Europæiske deltagelse

Nuværende trup 
Pr. 16. april 2019.

Referencer

Eksterne henvisninger 
 Officiell 
 Premjer-liha officiell 

Fodboldklubber i Ukraine
Etableret i 1955
Berettende tekst

En Berettende tekst er en tekst der beretter om en hændelse. Strukturen i en berettende tekst bygger på et princip om præsentation (hvem, hvor og hvornår) efterfulgt af et hændelsesforløb, som er en kæde af begivenheder og til sidst en evaluering, hvor der gives en kommentar til eller en vurdering af hændelserne

Typer 
 Personlig beretning som ofte er fortalt i første person med kommentarer
 Faktuel beretning som ofte er fortalt i tredje person 
 Fiktiv beretning som videregiver et hændelsesforløb ud fra en fiktiv synsvinkel

Litteratur 
 Mette Kirk Mailand, Genreskrivning i skolen, Gyldendal, 2007

Litteratur
Dramatisk tekst

Dramatisk tekst er en fiktionsgenre, og som kan deles op i skuespil, tv-serier og film. Genren er et af de tre klassiske hovedgenrer, de to andre er epik og lyrik. Dramatiske tekster kan som basis opdeles i to grupper: komedierne og tragedierne.

Sproglige træk 	
 Replikker
 Mimik	
 Stemmeføring
 Gestik
 Øjenkontakt
 Fortællerkommentarer
 Scenografi, lyssætning, lydeffekt

Litteratur 
 Mette Kirk Mailand, Genreskrivning i skolen, Gyldendal, 2007

Litteratur
Fiktion
Instruerende tekst

Instruerende tekst er en fiktiv tekstgenre der beskriver hvordan man udøver noget.

Opbygning 
De er kronologisk opbygget og ofte i punkter.
  Mål. Hvad skal de ende ud i
  Materialer Hvad skal der bruges
  De enkelte trin. Hvad skal man bruge og gøre i de enkelte trin

Sproglige træk 
 2. person , 3. person  eller indirekte ved brug af imperativ
 Kronologiske tidsadverbialer
 Handlingsverber
 Tidløs præsens
 Informationer om anvendte materialer og genstande

Litteratur 
 Mette Kirk Mailand, Genreskrivning i skolen, Gyldendal, 2007

Grammatik
Genoprettende retfærdighed

Genoprettende retfærdighed er en paraplybetegnelse der dækker over en række tilgange til ret, straf og skyld. Ordet er en oversættelse af det engelske restorative justice.  Genoprettende ret fokuserer, i modsætning til det traditionelle retssystem, på at genoprette den skade der er sket gennem processer der involverer alle berørte parter i en sag. Disse parter er inklusiv men ikke begrænset til; offer, gerningsmand, disses familier og venner, nærsamfundet og myndighedspersoner. Konfliktrådsordningen i Danmark er et eksempel på anvendelsen af genoprettende retfærdighed i det danske retsvæsen. Der arbejdes desuden med aspekter af Genoprettende Ret i mange danske kommuner, fx via konfliktmægling.

Retssystemer
Informerende tekst

Den informerende teksttype benyttes til at informere modtageren. Det gælder om at komme ud med noget information, og man bør ikke give udtryk for sin mening, da den helst skal være objektiv. Det skal gerne være ren fakta. Gode eksempler på, hvor man kan støde på den informerende teksttype, er i artikler, varedeklaration eller skolebøger.

Centreret komposition
De enkelte informationer er centreret omkring kerneemnet.

 Definition og klassifikation af emnet.
 Faktuelle informationer om emnet, ordnet i kategorier.

Sprogligt
Informerende tekst kendetegnes af sproglige træk såsom adjektiver og præpositions forbindelser, der er beskrivende og bruges til at klassificere og definere ved sammenligning og kontrast.

Litteratur 
 Mette Kirk Mailand, Genreskrivning i skolen, Gyldendal, 2007

Grammatik
Fortællende tekst

Den fortællende tekst er fiktiv og har til formål at underholde og danne. Det kan f.eks. være eventyr, myter, fabler, sagn, noveller eller romaner.

Strukturen 
Strukturen er ofte opbygget i et tre-delt forløb
 Præsentation (harmoni) –  Her præsenteres læseren for de personer, der har betydning for teksten og stedet historien udspringer.
 Konfliktoptrapning ( kaos) –  Her foregår hovedhandlingen og konklikten bliver synlig. Hovedpersonen går i denne fase typisk igennem en udvikling.
 Klimaks og forløsning ( reetablering af harmoni) – Her når fortællingen sit højdepunkt ( point of no return) og der kommer en løsning på konflikten/problemstillingen i historien. 

Det tre-delte forløb kaldes også for: hjemme- ude- hjemme.
Karakteristiske træk for den fortællende tekst er, at der er konkrete aktører, henholdsvis hoved- og bipersoner. Der er mange detaljer og vi får en del informationer om miljø og personer. 
En fortællende tekst kan være fortalt af en personal, en alvidende, eller en objektiv fortæller. Hvilken fortællertype forfatteren vælger kan have stor betydning for indgangsvinklen i historien.

Kilder
Mette Kirk Mailand: Genreskrivning i skolen, Gyldendal, 2007

Skrivning
De Moderate

I 1970'erne dannede forfatteren Hans Jørgen Lembourn partiet De Moderate. H.J. Lembourn, der havde været konservativ folketingsmand siden 1964, repræsenterede sit nye parti i Folketinget frem til valget i 1977.

I 2019 blev De Moderate genoprettet af Allan Hangaard, men partiets virksomhed ophørte igen i 2021 efter et møde med personer fra Moderaterne, Lars Løkke Rasmussens nye parti.

Fiktion

I TV-serien Borgen forekommer et fiktivt parti med samme navn.

Tidligere politiske partier i Danmark
Cromlech

{{Infoboks album
  |Titel        = Cromlech
  |Kunstner     = Darkthrone
  |Type         = demo
  |Spor         = 
  |Genre        = Dødsmetal
  |Længde       = 
  |Sprog        = 
  |Indspillet   = 
  |Udgivet      = December 1989
  |Producer     = 
  |Udgiver      = 
  |Musikere     =
Ivar
 Guitar
Dag
 Bas
Ted
 Guitar, vokal
 Gylve
 Trommer
  |Anmeldelser  = 
  |Hitlister     =
  |Priser        =
  |Før          = Thulcandra(1989)
  |Nu           = Cromlech(1989)
  |Efter        = Soulside Journey(1991)
}}Cromlech er den fjerde demo af det norske band Darkthrone og stammer fra den periode, hvor bandet stadig var et dødsmetalband. Dele af demoen er senere blevet genudgivet, først som del af opsamlingsalbummet Preparing for War i 2000, og senere som en del af Frostland Tapes'' i 2008.

Spor 
 "The Watchtower" – 05:03
 "Accumulation Of Generalization" – 03:04
 "Sempiternal Past / Presence View Sepulchrality" – 03:18
 "Iconoclasm Sweeps Cappadocia" – 03:28

Eksterne henvisninger 
 

Demoer
Darkthrone-album
Album fra 1989
Rasmus Quaade

Rasmus Christian Quaade (født 7. januar 1990) er en tidligere dansk cykelrytter, der havde sine forcer i tempodisciplinen enkeltstart, hvor han vandt det danske mesterskab i 2011 og 2014. Han vandt sølv under VM i landevejscykling 2011 i U23 enkeltstart.

Ved EM i Holland 2012 vandt Rasmus Quaade den 10. august 2012 guld i enkeltstart i U23-klassen.

Rasmus Quaade er hovedperson i filmen Moon rider, som er instrueret af Daniel Dencik. Han blev 4. oktober 2014 gift med cykelrytter Michelle Lauge Quaade.

Udmærkelser 
 Årets Talent i dansk cykelsport (2008)

Referencer

Eksterne henvisninger 

 Rasmus Quaades officielle hjemmeside 
 
 

Mandlige cykelryttere fra Danmark
Deltagere for Danmark ved sommer-OL 2016
Cykelryttere ved sommer-OL 2016
Medaljevindere fra Danmark ved sommer-OL 2016
Olympiske bronzemedaljevindere fra Danmark
Sportsdirektører fra Danmark
Susa

Susa var en by, der på skift hørte til det elamitiske, det persiske og det parthiske rige i det område, der nu er Iran. Den lå ved Zagrosbjergene omkring 250 km øst for Tigris mellem floderne Karkheh- og Dez. Susa var et af de allerførste bysamfund i verdenshistorien og blev muligvis grundlagt omkring 4200 f.Kr. Byens betydning vekslede gennem tiden, og den blev ødelagt tre gange: Første gang i 647 f.Kr. af assyrerne, anden gang i 638, da muslimerne erobrede Persien, og tredje gang i 1218, da mongolerne ødelagde den. Den blev efterhånden forladt af indbyggere.

I dag ligger den iranske by Shush med omkring 65.000 indbyggere, der hvor oldtidens Susa lå.

Eksterne henvisninger 

Oldtidsbyer
Iran
Verdensarven i Iran
Bob Martin (golfspiller)

Bob Martin (1848 – 1917) var en golfspiller fra St Andrews, Skotland, som vandt The Open Championship to gange – i 1876 og 1885, hvor mesterskabet begge gange blev spillet i hans hjemby på St Andrews Links. Han deltog i mesterskabet 13 gange i alt og var blandt de førende spillere i 1870'erne og 1880'erne, hvor han udover sine to sejre bl.a. også opnåede to anden-, en tredje- og tre fjerdepladser.

Kilder / eksterne henvisninger 

 OpenGolf.com – St Andrews — 1876 

Golfspillere fra Skotland
Juris Hartmanis

Juris Hartmanis (5. juli 1928 i Riga i Letland, død 29. juli 2022) var en datalog og beregningsmæssig teoretiker, der sammen med Richard E. Stearns modtog ACM's Turing Award i 1993 for "anerkendelse af deres skelsættende afhandling, der etablerede grundlaget for området beregningsmæssig kompleksitetsteori".

Hartmanis blev født i Letland som søn af Mārtiņš Hartmanis, en general i den lettiske hær. Efter den sovjetiske besættelse af Letland i 1940 blev Mārtiņš Hartmanis arresteret af myndighederne og døde i et fængsel. Under slutningen af 2. verdenskrig forlod hustru og børn Letland som flygtninge, der frygtede for deres sikkerhed, såfremt Sovjetunionen overtog Letland igen.

De flygtede først til Tyskland, hvor Juris Hartmanis tog hvad der svarer til en bachelorgrad i fysik ved Marburg Universitet. Derefter flyttede han til USA, hvor han tog en mastergrad i anvendt matematik ved University of Kansas City (i dag kendt som University of Missouri-Kansas City) i 1951 og ph.d. i matematik fra Caltech under tilsyn af Robert P. Dilworth i 1955. University of Missouri-Kansas City hædrede ham med Honorary Doctor of Humane Letters i maj 1999.

Efter at have undervist på Cornell University og Ohio State University, sluttede Hartmanis sig til General Electric Research Laboratory i 1958. Mens han var på General Electric, udviklede han mange principper indenfor den beregningsmæssige kompleksitetsteori. I 1965 blev han professor ved Cornell University. På Cornell, var han en af grundlæggerne og den første formand for dets datalogi-afdeling (som var en af de første datalogiske institutter i verden). Hartmanis er fellow i Association for Computing Machinery og medlem af National Academy of Engineering.

Han er bedst kendt for den Turing-prisvindende afhandling han udfærdigede samen med Richard Stearns, i hvilken han indførte tidskompleksitetets klasser TIME (f(n)) og beviste tidshierarkiets teorem.

Kilder

Eksterne henvisninger 

 Hartmanis' biografi hos Cornell 

Personer fra Riga
Dataloger fra USA
Personer fra Letland
Toback to the Fromtime

Toback To The Fromtime er tredje album fra Malk De Koijn.

Oprindelsen til navnet, kom fra en fan, der kom backstage til en af Malk De Koijns koncerter. En dialog med Malk De Koijn kom i gang, og for sjov sagde fanen "Toback To The Fromtime". Den idé var Malk De Koijn helt vilde med, og deres album endte så med navnet.

I 2012 modtog albummet prisen Danish Music Award for Årets danske album og Årets Album ved Årets Steppeulv.

Trackliste CD 
 "Nalk" - 4:49
 "5-Øres Ting" - 4:07
 "BAB Melkon" - 5:39
 "Klap Din Hotdog (Hund Bider Mand)" - 5:00
 "Klap Din Hotdog Part 2" - 2:37
 "En Gang" - 4:02
 "Toback To The Fromtime" - 3:17
 "Sjabang" - 3:26
 "Jan's Break" - 2:41
 "Radio Vojens" - 3:23
 "Weekend Kriger" - 3:36
 "Pige, Girl" - 3:32
 "Braget" - 4:15

Eksterne henvisninger 
 

Album fra 2011
Malk de Koijn-album
Munkemøllestræde

Munkemøllestræde er en gade i Odense. Digteren H.C. Andersen boede som barn i nummer 3 i gaden, der den gang var en del af byens fattigkvarter.

Gader i Odense
Tagelmust

Tagelmust eller tagelmoust, også kaldet litham, er en tre til fem, men nogle gange op til 10 meter lang indigo-farvet kombineret slør og turban fremstillet af bomuld. Den bæres for det meste af mandlige tuareger, men benyttes af og til af mænd fra andre stammer.

Tagelmusten er en meget praktisk bekædning i Sahara-regionen, eftersom den både dækker hovedet og forhindrer indånding af flyvesand. Farvestoffet indigo mener mange af dem som bærer den desuden både er helsebringende og pænt, da opsamling af indigo i huden hos den som bærer beklædningen generelt anses at være af det gode. Fordi tagelmusten ofte bliver farvet ved at dunke tør indigo ind i den i stedet for den almindelige proces på grund af vandmangel, ligger farven ofte permanent i huden hos bæreren. Som en følge af dette bliver tuaregerne ofte omtalt som "ørkenens blå mænd".

Blandt tuaregfolket kaldes mænd som bærer tagelmust kel tagelmust, eller "slørets folk". Tagelmusten bæres kun af voksne mænd, og den tages kun af i nærvær af den nærmeste familie. For tuaregmænd bliver det ofte opfattet som skammeligt at vise mund eller næse til fremmede eller folk af højere social rang end dem selv, og de vil ofte tildække sine ansigtsdrag med hænderne når en tagelmust ikke er tilgængelig. Tagelmusten har også andre kulturelle betydninger eftersom måden den pakkes og foldes på ofte er en måde at vise klantilhørighed og hvilken region man kommer fra, og mørkheden i farven viser bærerens velstand.

Se også 
 Turban
 Shemagh

Hovedbeklædning
Sahara